KOMISIJOS REGLAMENTAS (EB) Nr. 1312/2008
2008 m. gruodžio 19 d.
nustatantis perskaičiavimo kursus, perdirbimo išlaidas ir šalutinių produktų vertę įvairiais ryžių perdirbimo etapais
(kodifikuota redakcija)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1), ypač į jo 5 straipsnio trečią pastraipą kartu su jo 4 straipsniu,
kadangi:
(1)
1967 m. rugpjūčio 21 d. Komisijos reglamentas (EEB) Nr. 467/67, nustatantis perskaičiavimo kursus, perdirbimo išlaidas ir šalutinių produktų vertę įvairiais ryžių perdirbimo etapais (2) buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
(2)
Reglamento (EB) Nr. 1234/2007 5 straipsnio trečia pastraipa numato, kad perskaičiuojant ryžių (žaliavinių, lukštentų, iš dalies nulukštentų arba lukštentų), esančių įvairiuose perdirbimo etapuose, vertes arba kiekius, Komisija gali nustatyti perskaičiavimo kursus, perdirbimo išlaidas ir šalutinių produktų vertę, į kuriuos būtina atsižvelgti taikant tą reglamentą.
(3)
Dėl to reikėtų atsižvelgti į informaciją, gautą iš geriausiai įrengtų Bendrijos pramonės įmonių.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Lukštentų ir žaliavinių ryžių perskaičiavimo kursas yra šis:
Lukštenti ryžiai
Žaliaviniai ryžiai
1
1,25
2. Lukštentų ir nulukštentų ryžių perskaičiavimo kursas yra šis:
Lukštenti ryžiai
Nulukštenti ryžiai
Trumpagrūdžiai ryžiai
1
0,775
Vidutinių grūdų ryžiai arba ilgagrūdžiai ryžiai
1
0,69
3. Nulukštentų ir iš dalies nulukštentų ryžių perskaičiavimo kursas yra šis:
Nulukštenti ryžiai
Iš dalies nulukštenti ryžiai
Trumpagrūdžiai ryžiai
1
1,065
Vidutinių grūdų ryžiai arba ilgagrūdžiai ryžiai
1
1,072
2 straipsnis
1. Perdirbimo išlaidos, į kurias būtina atsižvelgti žaliavinius ryžius perskaičiuojant į lukštentus, yra 47,13 euro už toną žaliavinių ryžių.
2. Perdirbimo išlaidos, į kurias būtina atsižvelgti lukštentus ryžius perskaičiuojant į nulukštentus, yra 47,13 euro už toną lukštentų ryžių.
3. Iš dalies nulukštentus ryžius perskaičiuojant į nulukštentus, į perdirbimo išlaidas neatsižvelgiama.
3 straipsnis
1. Šalutinių produktų, gautų žaliavinius ryžius perdirbant į lukštentus, vertė yra lygi nuliui.
2. Šalutinių produktų, gautų lukštentus ryžius perdirbant į nulukštentus, vertė yra lygi:
a)
41,00 euras už toną lukštentų trumpagrūdžių ryžių;
b)
52,00 eurai už toną lukštentų vidutinių grūdų ryžių arba ilgagrūdžių ryžių.
3. Šalutinių produktų, gautų iš dalies nulukštentus ryžius perdirbant į nulukštentus, vertė yra lygi:
a)
12,62 euro už toną iš dalies nulukštentų trumpagrūdžių ryžių;
b)
14,05 euro už toną iš dalies nulukštentų vidutinių grūdų ryžių arba ilgagrūdžių ryžių.
4 straipsnis
Lukštentų ryžių kiekio vertė į to paties kiekio kitame perdirbimo etape esančių ryžių vertę perskaičiuojama remiantis lukštentais ryžiais, kurių 3 % sudaro skaldyti ryžiai. Jei lukštentuose ryžiuose yra daugiau kaip 3 % skaldytų ryžių, perskaičiuojama po to, kai, remiantis 110 eurų už toną skaldytų ryžių verte, skaičiai yra pakoreguojami.
Iš dalies nulukštentų ar nulukštentų ryžių kiekio vertė į to paties kiekio kitame perdirbimo etape esančių ryžių vertę perskaičiuojama remiantis iš dalies nulukštentais ryžiais arba nulukštentais ryžiais, kuriuose skaldytų ryžių nėra. Jei iš dalies nulukštentuose ar nulukštentuose ryžiuose yra skaldytų ryžių, perskaičiuojama po to, kai, remiantis 150 eurų už toną skaldytų ryžių verte, skaičiai yra pakoreguojami.
Pirmoje ir antroje pastraipose numatyti koregavimai negalioja tada, kai lukštentų ir iš dalies nulukštentų arba nulukštentų ryžių kainos, į kurias atsižvelgiama nustatant mokesčius ir eksporto grąžinamąsias išmokas, yra mažesnės kaip:
-
110 eurų už toną lukštentų ryžių,
-
150 eurų už toną iš dalies nulukštentų arba nulukštentų ryžių.
5 straipsnis
1. Lukštentų ryžių kiekio vertė į to paties kiekio žaliavinių ryžių vertę perskaičiuojama:
-
perskaičiuotiną vertę dalijant iš 1 straipsnio 1 dalyje nustatyto žaliavinių ryžių kurso, ir
-
iš gauto dydžio atimant 2 straipsnio 1 dalyje nustatytas perdirbimo išlaidas.
Žaliavinių ryžių kiekio vertė į to paties kiekio lukštentų ryžių vertę perskaičiuojama:
-
prie perskaičiuotinos vertės pridedant 2 straipsnio 1 dalyje nustatytas perdirbimo išlaidas, ir
-
gautą dydį dauginant iš 1 straipsnio 1 dalyje nustatyto žaliavinių ryžių kurso.
2. Lukštentų ryžių kiekio vertė į to paties kiekio nulukštentų ryžių vertę perskaičiuojama:
-
prie perskaičiuotinos vertės pridedant 2 straipsnio 2 dalyje nustatytas perdirbimo išlaidas,
-
iš perskaičiuotinos vertės atimant 3 straipsnio 2 dalyje nustatytą šalutinių produktų vertę,
-
gautą dydį dalijant iš 1 straipsnio 2 dalyje nustatyto nulukštentų ryžių kurso.
Nulukštentų ryžių kiekio vertė į to paties kiekio lukštentų ryžių vertę perskaičiuojama:
-
perskaičiuotiną vertę dauginant iš 1 straipsnio 2 dalyje nustatyto nulukštentų ryžių kurso,
-
iš gauto dydžio atimant 2 straipsnio 2 dalyje nustatytas perdirbimo išlaidas,
-
prie gauto dydžio pridedant 3 straipsnio 2 dalyje nustatytą šalutinių produktų vertę.
3. Nulukštentų ryžių kiekio vertė į to paties kiekio iš dalies nulukštentų ryžių vertę perskaičiuojama:
-
perskaičiuotiną vertę dalijant iš 1 straipsnio 3 dalyje nustatyto iš dalies nulukštentų ryžių kurso,
-
prie gauto dydžio pridedant 3 straipsnio 3 dalyje nustatytą šalutinių produktų vertę.
Iš dalies nulukštentų ryžių kiekio vertė į to paties kiekio nulukštentų ryžių vertę perskaičiuojama:
-
iš perskaičiuotinos vertės atimant 3 straipsnio 3 dalyje nustatytą šalutinių produktų vertę, ir
-
gautą dydį dauginant iš 1 straipsnio 3 dalyje nustatyto atitinkamos grupės iš dalies nulukštentų ryžių kurso.
6 straipsnis
1. Lukštentų ryžių kiekis į atitinkamą žaliavinių arba nulukštentų ryžių kiekį perskaičiuojamas perskaičiuotiną kiekį dauginant iš 1 straipsnio 1 dalyje nustatyto žaliavinių ryžių kurso arba iš 1 straipsnio 2 dalyje nustatyto nulukštentų ryžių kurso, atsižvelgiant į konkretų atvejį.
Žaliavinių arba nulukštentų ryžių kiekis į atitinkamą lukštentų ryžių kiekį perskaičiuojamas perskaičiuotiną kiekį dalijant iš 1 straipsnio 1 dalyje nustatyto žaliavinių ryžių kurso arba iš 1 straipsnio 2 dalyje nustatyto nulukštentų ryžių kurso, atsižvelgiant į konkretų atvejį.
2. Nulukštentų ryžių kiekis į atitinkamą iš dalies nulukštentų ryžių kiekį perskaičiuojamas perskaičiuotiną kiekį dauginant iš 1 straipsnio 3 dalyje nustatyto iš dalies nulukštentų ryžių kurso.
Iš dalies nulukštentų ryžių kiekis į atitinkamą nulukštentų ryžių kiekį perskaičiuojamas perskaičiuotiną kiekį dalijant iš 1 straipsnio 3 dalyje nustatyto iš dalies nulukštentų ryžių kurso.
7 straipsnis
Reglamentas (EEB) Nr. 467/67 yra panaikinamas.
Nuorodos į panaikintą reglamentą laikomos nuorodomis į šį reglamentą ir skaitomos pagal II priede pateiktą atitikmenų lentelę.
8 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2008 m. gruodžio 19 d.